รัฐบาลไทย-ข่าวทำเนียบรัฐบาล-นายกรัฐมนตรีชี้แจง การเสนอร่าง พ.ร.บ.โอนงบประมาณฯ เป็นไปตามข้อกำหนด พ.ร.บ.วิธีการงบประมาณ ยืนยันการใช้เงินโครงการใด ๆ ต้องรับฟังความคิดเห็นจากประชาชน ตรวจสอบตามขั้นตอนต่าง ๆ
วันพฤหัสบดีที่ 4 มิถุนายน 2563
นายกรัฐมนตรีชี้แจง การเสนอร่าง พ.ร.บ.โอนงบประมาณฯ เป็นไปตามข้อกําหนด พ.ร.บ.วิธีการงบประมาณ ยืนยันการใช้เงินโครงการใด ๆ ต้องรับฟังความคิดเห็นจากประชาชน ตรวจสอบตามขั้นตอนต่าง ๆ
นายกรัฐมนตรีชี้แจง การเสนอร่าง พ.ร.บ.โอนงบประมาณฯ เป็นไปตามข้อกําหนด พ.ร.บ.วิธีการงบประมาณ ยืนยันการใช้เงินโครงการใด ๆ ต้องรับฟังความคิดเห็นจากประชาชน ตรวจสอบตามขั้นตอนต่าง ๆ ก่อนคณะรัฐมนตรีอนุมัติ
วันนี้ (4 มิถุนายน 2563) เวลา 13.54 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ ในการประชุมสภาผู้แทนราษฎร เพื่อพิจารณาร่างพระราชบัญญัติ (พ.ร.บ.) โอนงบประมาณรายจ่าย พ.ศ. .... ของที่ประชุมสภาผู้แทนราษฎร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจงเกี่ยวกับการเสนอ พ.ร.บ.โอนงบประมาณฯ การปรับลดงบประมาณกระทรวงกลาโหม พร้อมขอบคุณ ส.ส. สําหรับข้อเสนอที่เป็นประโยชน์ รัฐบาลสามารถนําไปพิจารณาการใช้จ่ายเงินดังกล่าว ให้สอดคล้องกับบริบทของความเป็นจริงในปัจจุบันที่สถานการณ์โควิดระบาด รวมทั้งวางแผนงานในอนาคตด้วย
นายกรัฐมนตรีกล่าวชี้แจงเกี่ยวกับรายจ่ายตามงบประมาณ คือ งบประมาณรายจ่ายของภาครัฐและรัฐวิสาหกิจประกอบด้วยงบบุคลากร งบดําเนินงาน งบการลงทุน งบเงินอุดหนุน และงบรายจ่ายอื่น ๆ ซึ่งเป็นงบรายจ่ายของราชการเป็นไปตามกฎหมายตามรัฐธรรมนูญ ทั้งนี้ การใช้เงินจากงบกลางก็ประกอบด้วยหลายส่วน ซึ่งรัฐบาลไม่สามารถนํามาบริหารเพียงแค่นายกรัฐมนตรี เพราะรายการรายจ่ายงบกลาง หมายถึงรายจ่ายที่ตั้งไว้ เพื่อสนับสนุนหน่วยงานราชการและรัฐวิสาหกิจโดยทั่วไป ตามรายการประกอบด้วย 1. เงินเบี้ยหวัด บําเหน็จ บํานาญ 2. เงินช่วยเหลือข้าราชการ ลูกจ้างและพนักงานของรัฐ 3. เงินเลื่อนขั้นเงินเดือนและปรับวุฒิข้าราชการ 4. เงินสํารอง เงินสบทบและเงินชดเชยของข้าราชการ 5. เงินสมทบของลูกจ้างประจํา 6. ค่าใช้จ่ายเกี่ยวกับการเสด็จพระราชดําเนินและต้อนรับประมุขต่างประเทศ 7. เงินสํารองจ่ายเพื่อกรณีฉุกเฉินหรือจําเป็น 8. ค่าใช้จ่ายในการรักษาความมั่นคงของประเทศ 9. ค่าใช้จ่ายตามโครงการอันเนื่องมาจากพระราชดําริ 10. ค่าใช้จ่ายในการรักษาพยาบาลข้าราชการ ลูกจ้าง พนักงานของรัฐ นอกจากรายการหลักแล้ว อาจยังมีการตั้งรายจ่ายอื่นไว้ในรายจ่ายงบกลางตามความเหมาะสมในแต่ละปี เช่น เงินรางวัลประจําปี เงินขวัญถุง เงินค่าชดเชยในการก่อสร้าง โครงการเปลี่ยนแปลงชีวิตเกษตรกรกําหนด ค่าใช้จ่ายในการชําระหนี้กองทุนหมู่บ้าน ค่าใช้จ่ายในการปรับปรุงส่วนราชการ ค่าใช้จ่ายในการเป็นเจ้าภาพในการจัดการประชุม ค่าใช้จ่ายในการปรับปรุงโครงสร้างทางเศรษฐกิจและสังคม เป็นต้น
นายกรัฐมนตรียังกล่าวถึงการโอนเงินงบประมาณตาม พ.ร.บ.วิธีการงบประมาณ ตามมาตรา 35 นั้น การโอนงบประมาณออกจากกระทรวง ต้องทําเป็นพระราชบัญญัติเท่านั้น และต้องผ่านการพิจารณาจากสภา 3 วาระ และการจัดสรรงบกลางให้กับหน่วยงานที่มีความจําเป็น กรณีฉุกเฉินโดยอํานาจของคณะรัฐมนตรี ดังนั้น การโอนเงินงบประมาณในช่วงที่ผ่านมานั้น ตั้งแต่ปี 2557-2561 จนถึงปัจจุบัน จัดทําเป็นพระราชบัญญัติโอนงบประมาณทั้งสิ้น
นายกรัฐมนตรีชี้แจงถึงสําหรับเหตุจัดทํา พ.ร.บ.โอนเงินงบประมาณฯ รวมทั้งการจัดทําร่างพ.ร.ก.กู้เงิน ว่า เพราะต้องเตรียมประมาณการในอนาคตในหลาย ๆ มิติด้วย ไม่ใช่เฉพาะเรื่องโควิด ซึ่งรัฐบาลได้ประมาณการใช้จ่ายในการเยียวยาดูแลเป็นวงเงินสูงถึง 5.5 หมื่นล้านบาท โดยงบกลาง ที่มีอยู่แล้วเดิม รายการเงินสํารองจ่ายเพื่อกรณีฉุกเฉินหรือจําเป็นมีไม่เพียงพอ ประกอบกับ พ.ร.ก. กู้เงินฯ สามารถดําเนินการได้เร็วกว่าการจัดทํา พ.ร.บ.โอนงบประมาณฯ ซึ่งเงินทั้งสองก้อนนี้จะต้องเข้ามาอยู่ในกรอบที่รัฐบาลกําหนดว่าจะใช้จ่าย ทั้งการควบคุมโควิด-19 น้ําท่วมและเรื่องอื่น ๆ ที่จําเป็น ซึ่งรายการใดที่ถูกตัดโอนออกในช่วงแรกสามารถขอกลับมาใหม่ได้ เมื่อพร้อมก็เสนอให้คณะรัฐมนตรีพิจารณาใหม่ได้ ตามหลักการของงบประมาณ
สําหรับความล่าช้าของงบประมาณรายจ่ายประจําปีงบประมาณ พ.ศ. 2563 ที่มีผลบังคับใช้วันที่ 26 กุมภาพันธ์ 2563 ทําให้การจัดซื้อจัดจ้างและการใช้จ่ายงบประมาณภาครัฐไม่เป็นไปตามเป้าหมาย ประกอบกับสถานการณ์การแพร่ระบาดของไวรัสโคโรนา 2019 เศรษฐกิจโลกชะลอ ภัยแล้งต่าง ๆ จึงต้องโอนหรือเปลี่ยนแปลงงบประมาณเพื่อป้องกันควบคุมไวรัสโควิด-19 แก้ปัญหาภัยแล้งและน้ําท่วมที่อาจจะเกิดขึ้นในระยะเวลาต่อไป ตามข้อจํากัดของกฎหมายพระราชบัญญัติวิธีการงบประมาณ 61 ไม่สามารถโอนงบประมาณข้ามหน่วยงานได้ ต้องนําเข้ามางบกลางก่อน ถ้าพิจารณากันใหม่ก็จะพิจารณาโดยคณะรัฐมนตรีตามขั้นตอนการเสนองบประมาณปกติ ซึ่งงบกลาง รายการเงินสํารองจ่ายเพื่อกรณีฉุกเฉินหรือจําเป็น ถูกใช้ไปแล้วและเหลืออยู่ประมาณ 400 กว่าล้านบาท จึงต้องมีการทํา พ.ร.บ.โอนงบประมาณฯ ปี 63 ที่ดําเนินการไม่ได้ ให้โอนกลับมาเพื่อเข้างบกลาง ตามระเบียบวิธีการบริหารงบประมาณตามกฎหมาย
นายกรัฐมนตรีกล่าวถึงการดําเนินการภายใต้กรอบของคณะกรรมการนโยบายการเงินการคลังภาครัฐ ได้พิจารณาร่วมกันและมีกฎหมายที่กําหนดชัดเจนว่า จําเป็นต้องปรับสัดส่วนของงบประมาณรวมถึงรายจ่ายงบประมาณชําระเงินคือเงินกู้ด้วย ซึ่งจะพิจารณาสัดส่วนดังกล่าวเฉพาะช่วงเวลาวิกฤต เมื่อเหตุการณ์เข้าสู่ภาวะปกติแล้วให้มีการทบทวนให้เหมาะสมต่อไป กรณีหนี้สาธารณะก็มีคณะกรรมการบริหารหนี้สาธารณะพิจารณาอยู่แล้ว ซึ่งการใช้เงินโครงการใด ๆ ก็ตาม ต้องรับฟังความคิดเห็นจากประชาชน นําเข้าสู่กระบวนการพิจารณาของคณะกรรมการบริหารงานจังหวัดแบบบูรณาการ (ก.บ.จ.) ตรวจสอบตามขั้นตอนต่าง ๆ ขึ้นมาจนถึงคณะรัฐมนตรีอนุมัติ
นายกรัฐมนตรีกล่าวชี้แจงในส่วนของกระทรวงกลาโหมว่า การปรับลดรายจ่ายลงทุน รายการผูกพันข้ามปีงบประมาณของกระทรวงกลาโหม ต่ํากว่าร้อยละ 15 อยู่ในเกณฑ์ที่สามารถปฏิบัติได้ชะลอได้ในปี 2563 หากทําไม่ได้ไม่สําเร็จ เว้นแต่บางเรื่องที่เป็นการผูกพันไปแล้วทําสัญญาไปแล้ว หรือเป็นการตกลงต่าง ๆ ในกรอบของการจัดหาจัดซื้อยุทโธปกรณ์ที่มีกติกาชัดเจนอยู่ ซึ่งได้พยายามผ่อนลดลงทุกอย่าง ส่วนยุทโธปกรณ์ที่ดีนั้นจําเป็นเพื่อความปลอดภัยในชีวิตของทหาร
นายกรัฐมนตรีกล่าวถึงงบประมาณรายจ่าย งบกลาง รายการเงินสํารองจ่ายเพื่อกรณีฉุกเฉินหรือจําเป็น ปี 2563 ที่เดิมตั้งไว้ 96,000 ล้านบาทนั้น ใช้ไปแล้ว 95,546 ล้านบาท แบ่งเป็นสําหรับแก้ไขปัญหาไวรัสโควิด 56,261 ล้านบาท ช่วยเหลือผู้ประสบภัยแล้ง 18,348 ล้านบาท ค่าใช้จ่ายด้านเศรษฐกิจและสังคม 11,184 ล้านบาท ค่าบริหารจัดการภาครัฐ 9,752 ล้านบาท คงเหลืองบประมาณ 453.29 ล้านบาท จึงต้องหางบกลางมาเพิ่มเติม โดยการเสนอ พ.ร.ก.กู้เงิน และ พ.ร.บ.โอนงบประมาณฯ เพื่อให้สอดคล้องกับเวลาและเงินที่มีอยู่ เพื่อนําไปแก้ปัญหา
นายกรัฐมนตรีย้ําการทํางานต้องมีความโปร่งใส พร้อมจะลงโทษผู้ที่เกี่ยวข้องที่ไปก้าวล่วงส่วนที่ปฏิบัติงาน ขออย่าได้ยุ่งกับระดับล่าง ระดับที่ปฏิบัติตามขั้นตอน หากพบเจ้าหน้าที่ไม่สุจริต ก็มีกลไกตรวจสอบทั้ง สตง. ปปช. ปปท. ขอให้เข้าใจว่า ประชาชนคือคนไทยทั้งประเทศ 60 กว่าล้านคน นายกรัฐมนตรีต้องดูแลคนทุกกลุ่มอย่างเท่าเทียมโดยสัดส่วนเหมาะสมตามขั้นตอนที่ถูกต้องตามกฎหมาย
--------------------
กลุ่มประชาสัมพันธ์และเผยแพร่ สํานักโฆษก